รายงานการประชุมข้าราชการครูและบุคลากรทางการศึกษาโรงเรียนคลองลานวิทยา
ครั้งที่ ๖ /๒๕๕๗ 
วันอังคารที่ ๓ มิถุนายน พ.ศ. ๒๕๕๗  เวลา ๑๕.๕๐ น.
ณ ห้องประชุมโรงเรียนคลองลานวิทยา
********************************************
ประธานการประชุม
นายสมชาย     อังสุโชติเมธี
ผู้อำนวยการโรงเรียนคลองลานวิทยา
ผู้ประชุม

๙๕   คน
ผู้มาประชุม

๘๘   คน
ผู้ไม่มาประชุม

  ๗   คน 
ได้แก่



๑. นางจุฑามาศ

ไพฑูรย์

ลากิจ


๒. นางวิลาพร

อารักษ์

ลาป่วย


๓. นายชลอ

สระทอง

ลาป่วย


๔. นางสาวอัจฉรา
จ้าวสันเที๊ยะ
ลาป่วย



๕. นางสาวพัทธมน
ภิงคารวัฒน์
ลาป่วย


๖. นางสาวหทัยรัตน์
สถิตแจ้ง

ลาป่วย


๗. นายกฤษณะพงศ์
จำรัส

ขออนุญาตตัดสินกีฬา
ผู้ร่วมประชุม  ๑. นักศึกษาฝึกประสบการณ์ฯ  จำนวน ๑๔ คน (นายณัฐวุฒิ จุลทศรี  ขออนุญาตตัดสินกีฬา)


       ๒. นางสาวอยุค  มารีรีน
ระเบียบวาระที่ ๑  เรื่องที่ประธานแจ้งให้ทราบ
                       อวยพรวันเกิดและมอบบัตรอวยพรให้กับบุคลากรที่มีวันคล้ายวันเกิดในเดือนมิถุนายน จำนวน ๗ คน  ได้แก่ นายผจญ  จันธิดา  นายวินัย  สีกิ  นายอามร  โสภานุสนธิ์  นางมลฤดี  โสภานุสนธิ์  นางสาวน้ำผึ้ง  
เขมะสุนะ  นางสาวกวินตรา  นิลสนธิ  และนางสาวสุวรรณี  สิริเหล่าตระกูล


  มอบเกียรติบัตรให้กับคณะครูที่ร่วมบริจาคเงินสร้างโรงอาหาร จำนวน ๓,๐๐๐ บาท จำนวน ๗ คน


  มอบเกียรติบัตรให้กับครูที่ปรึกษาที่เชิญชวนนักเรียนเข้าร่วมโครงการรักการอ่าน ปีการศึกษา ๒๕๕๖



  ยินดีต้อนรับและแนะนำบุคลากรใหม่ ได้แก่ นางสาวชัชญาภา  วงค์กองแก้ว ตำแหน่งครูผู้ช่วย วิชาเอกภาษาจีน
                        ๑.๑ การจัดทำฐานข้อมูลบุคลากรภาครัฐ (จ่ายตรงค่ารักษาพยาบาล)  ข้าราชการครูท่านใด
มีการเปลี่ยนแปลงการใช้สิทธิเบิกจ่ายตรงค่ารักษาพยาบาลให้ดำเนินการเพิ่มเติม/แก้ไข แล้วแจ้งข้อมูลให้ สพม.๔๑ ทราบด้วย

      
   ๑.๒ การจัดสรรเงินรางวัล ประจำปีงบประมาณ ๒๕๕๕  สพม.๔๑ แจ้งการจัดสรรเงินรางวัลประจำปีงบประมาณ ๒๕๕๕ โดยจะโอนเข้าบัญชีพร้อมเงินเดือน

      
   ๑.๓ การกรอกข้อมูลนักเรียนรายบุคคลผ่านเว็บไซต์ ณ วันที่ ๑๐ มิถุนายน ๒๕๕๗  สพม.๔๑ 
ให้โรงเรียนกรอกข้อมูลนักเรียน ณ วันที่ ๑๐ มิถุนายน ๒๕๕๗  ขอให้เจ้าหน้าที่กรอกข้อมูลให้แล้วเสร็จตรงตามเวลา


   ๑.๔ การกรอกข้อมูลในระบบสารสนเทศเพื่อการศึกษา (EMIS)  ขอให้เจ้าหน้าที่จัดเก็บข้อมูลรายบุคคลและกรอกข้อมูลให้ครบถ้วน

      
   ๑.๕ โครงการพัฒนาศักยภาพผู้บริหารการศึกษา ผู้บริหารโรงเรียนและบุคลากรทางการศึกษา
สู่มืออาชีพ  องค์การบริหารส่วนจังหวัดกำแพงเพชรจัดสรรงบประมาณเพื่อนำผู้บริหารสถานศึกษาและเจ้าหน้าที่
ไปศึกษาดูงาน ณ อำเภอเบตง จังหวัดยะลา

      
   ๑.๖ แนวปฏิบัติในการยกระดับคุณภาพนักเรียนระดับการศึกษาขั้นพื้นฐาน  สพฐ. ประกาศสำนักงานคณะกรรมการการศึกษาขั้นพื้นฐาน เรื่อง แนวปฏิบัติในการยกระดับคุณภาพนักเรียนระดับการศึกษา
ขั้นพื้นฐาน ๘ ข้อ เพื่อให้สถานศึกษาทุกแห่งดำเนินการ (เอกสารแนบท้าย)

      
   ๑.๗ การปฏิรูปการเรียนการสอนภาษาอังกฤษ  สพฐ. ให้ สพม.๔๑ จัดค่ายครูภาษาอังกฤษแบบเข้มให้กับโรงเรียนในสังกัด โดยจัดการอบรมเป็น ๓ ช่วง เมื่อตั้งแต่วันที่ ๑๖-๓๑ พฤษภาคม ๒๕๕๗  ณ โรงเรียน
สลกบาตรวิทยา 

      
   ๑.๘ การบริหารจัดการศึกษาแบบสหวิทยาเขต  สพม.๔๑ ได้มีการรวมสถานศึกษาเป็น
สหวิทยาเขต เพื่อสร้างความคล่องตัวและความเข้มแข็งในการบริหารงาน การพัฒนาผู้เรียนให้มีคุณภาพการศึกษา
ที่สูงขึ้น และมีมาตรฐานการศึกษาใกล้เคียงกัน


         สพม.๔๑ มีโรงเรียนในสังกัด จำนวน ๓๒ แห่ง แบ่งเป็น ๔ กลุ่ม (กำแพงเพชร พรานกระต่ายคลองลาน และขาณุวรลักษบุรี) กลุ่มละ ๘ โรงเรียน  จะมีการเลือกประธานสหวิทยาเขตในวันที่ ๔ มิถุนายน ๒๕๕๗ ณ โรงเรียนคลองขลุงราษฏร์รังสรรค์

      
   ๑.๙ การต่อใบอนุญาตประกอบวิชาชีพ  ข้าราชการครูท่านใดที่ใบอนุญาตประกอบวิชาชีพหมดอายุในปี ๒๕๕๗ ให้ดำเนินการต่อใบอนุญาตประกอบวิชาชีพด้วย


         จากเอกสารที่ส่งมาผู้อำนวยการฯ พบว่ามีหลายคนใช้รูปถ่ายเกิน ๖ เดือน ขอให้ใช้รูปถ่ายตามที่กำหนดด้วย หากเจ้าหน้าที่ตรวจพบจะต้องส่งเอกสารกลับมาดำเนินการใหม่ทำให้การดำเนินการต่อใบอนุญาตประกอบวิชาชีพต้องล่าช้าออกไป
   ๑.๑๐ สารสัมพันธ์ สพม.๔๑  ขอขอบคุณนายภัทรพล  นนทะภา  ที่ส่งภาพกิจกรรมของโรงเรียน
คลองลานวิทยาไปยัง สพม.๔๑ และขอขอบคุณ สพม.๔๑ ที่ลงภาพกิจกรรมของโรงเรียนคลองลานวิทยา
ในสารสัมพันธ์ สพม.๔๑


   ๑.๑๑ การประเมินรักษาสภาพโรงเรียนในฝันและโรงเรียนมาตรฐานสากล  สพม.๔๑ แจ้งให้โรงเรียนเตรียมรับการประเมินรักษาสภาพโรงเรียนในฝันและโรงเรียนมาตรฐานสากล โดยเน้นคุณธรรม จริยธรรม
ในเดือนสิงหาคม ๒๕๕๗ 
  

   ๑.๑๒ แจ้งผลการประเมินซ้ำสถานศึกษาระดับการศึกษาขั้นพื้นฐาน รอบ ๓   สมศ. ส่งหนังสือรับรองมาตรฐานการศึกษาให้โรงเรียนคลองลานวิทยา โดยตัวบ่งชี้ที่ ๕ ผลสัมทธิ์ทางการเรียนของผู้เรียนได้คะแนน ๑๐.๕๘ อยู่ในระดับ พอใช้  ผลรวมคะแนน ๘๑.๔๔ ระดับคุณภาพ ดี
 


ขอขอบคุณงานประกันคุณภาพการศึกษาที่ดำเนินการจัดทำและส่งเอกสารจนทำให้โรงเรียนผ่านการรับรองมาตรฐานการศึกษาจาก สมศ.


   ๑.๑๓ การอยู่เวรรักษาความปลอดภัยอาคารสถานที่ราชการ  นายอำเภอคลองลานเชิญหัวหน้าส่วนราชการเข้าร่วมการประชุมโดยเน้นย้ำเรื่องการอยู่เวรรักษาความปลอดภัย  ดังนั้น ขอให้ครูเวรมาอยู่เวรด้วย


   ๑.๑๔ การวัดผลประเมินผล  ขอให้ครูผู้สอนทำกำหนดการสอนระยะยาว และแจ้งเกณฑ์การให้คะแนนและภาระงานแก่นักเรียนด้วย เพราะมีกรณีตัวอย่างนักเรียนที่ได้ ๐ ฟ้องร้องครูผู้สอนเพราะไม่แจ้งการวัดผลและประเมินผลให้นักเรียนทราบ



   ๑.๑๕ กำหนดการติดตามผลการเรียนการสอน  สพม. ๔๑ จะมาติดตามผลการเรียนการสอน
ในวันที่ ๙ กรกฎาคม ๒๕๕๗ 


   ๑.๑๖ คำสั่งคณะรักษาความสงบแห่งชาติที่ ๓๗/๒๕๕๗ เรื่อง ให้ผู้มีอาวุธปืน เครื่องกระสุนปืน หรือวัตถุระเบิด ที่สำหรับใช้เฉพาะแต่การสงครามนำส่งมอบ  ผู้มีอาวุธสงครามดังกล่าวให้นำมามอบให้เจ้าหน้าที่ภายในวันที่ ๑๐ มิถุนายน ๒๕๕๗ หากฝ่าฝืนต้องระวางโทษจำคุก ๒-๒๐ ปี
ระเบียบวาระที่ ๒ รับรองรายงานการประชุม ครั้งที่ ๕/๒๕๕๗

            แก้ไขรายงานการประชุม ดังนี้  ระเบียบวาระที่  ๑.๕ การประเมินสถานศึกษาพอเพียง ปีงบประมาณ ๒๕๕๗ ขอรับการประเมินภายในเดือนพฤษภาคม ๒๕๕๗  จังหวัดกำแพงเพชรมีโรงเรียนที่เป็นต้นแบบสถานศึกษาพอเพียง ๓ โรงเรียน ได้แก่ โรงเรียนขาณุวิทยา  โรงเรียนวังตะเคียนประชานุสรณ์ และโรงเรียนคลองลานพัฒนาจินดาศักดิ์ แก้ไขเป็น จังหวัดกำแพงเพชรมีโรงเรียนที่เป็นต้นแบบสถานศึกษาพอเพียงล่าสุด ๓ โรงเรียน ได้แก่ โรงเรียนขาณุวิทยา  โรงเรียนวังตะเคียนประชานุสรณ์ และโรงเรียนคลองลานพัฒนาจินดาศักดิ์
ระเบียบวาระที่ ๓ เรื่องสืบเนื่องจากการประชุม ครั้งที่ ๕/๒๕๕๗


  ผู้อำนวยการฯ มอบหมายให้วิชาการสมัครเพื่อเข้ารับการประเมินสถานศึกษาพอเพียง ปีงบประมาณ ๒๕๕๗ ซึ่งโรงเรียนได้แจ้งความจำนงไปแล้วนั้น  โรงเรียนได้แต่งตั้งคณะกรรมการ จำนวน ๓ คน ได้แก่ รองฯ มังกร  แสนกุล  ประธานกรรมการ  นายวินัย  สีกิ  กรรมการ  และรองฯ กวีวัฒน์  เงินขาว  กรรมการและเลขานุการ เพื่อประเมินโรงเรียน และแจ้งไปยัง สพม.๔๑ แล้ว สพม.๔๑ จะส่งคณะกรรมการมาประเมินฯ
ระเบียบวาระที่ ๔ เรื่องเสนอเพื่อพิจารณา
      
  ๔.๑ คำสั่งมอบหมายการปฏิบัติหน้าที่ในสถานศึกษา  ออกคำสั่งแล้วแต่รอการแต่งตั้งหัวหน้าเวรประจำวันเท่านั้น

  ๔.๒ คำสั่งแต่งตั้งครูเวรประจำวัน  นำเสนอร่างคำสั่งแต่งตั้งครูเวรประจำวันโดยพิจารณาจาก
ชั่วโมงว่างของแต่ละคนและจำนวนบุคลากรชายและหญิง บุคลากรท่านใดที่ต้องการจะเปลี่ยนเวรประจำวันให้ตกลงแลกเปลี่ยนกันเองและให้เลือกหัวหน้าเวรประจำวันด้วย แล้วแจ้งให้นายอามร  โสภานุสนธิ์ ทราบเพื่อออกคำสั่งต่อไป
ระเบียบวาระที่ ๕ เรื่องจากกลุ่มบริหารงาน

            ๕.๑ งานที่เกี่ยวข้องกับกลุ่มบริหารวิชาการ

                  ๕.๑.๑ การนิเทศภายใน  ได้จัดตารางการนิเทศภายในแล้วในการนิเทศภายในของให้มีแผนการจัดการเรียนรู้ บันทึกการนิเทศ และวิเคราะห์ผู้เรียนด้วย หากไม่มีเอกสารดังกล่าวจะเข้านิเทศใหม่อีกครั้งหนึ่ง

                  ๕.๑.๒ การเรียนซ้ำชั้น  มีนักเรียนติด ๐ จำนวน ๒๒๓ คน ที่ต้องเรียนซ้ำชั้น งานวัดผลจึงขยายเวลาแก้ ๐ ไปอีก ๑ สัปดาห์ ทำให้จำนวนนักเรียนที่ต้องเรียนซ้ำชั้นลดลง โดยมีนักเรียนซ้ำชั้น ม.๑ จำนวน ๑ คน  นักเรียนซ้ำชั้น ม.๒ จำนวน ๓ คน  นักเรียนซ้ำชั้น ม.๔ จำนวน ๑ คน  และนักเรียนซ้ำชั้น ม.๕ จำนวน ๑ คน

                  ๕.๑.๓ จะเชิญวิทยากรจากโรงเรียนกำแพงเพชรพิทยาคมมาอบรมการสอนวิชา IS กับคณะครู
           ๕.๒ เรื่องที่เกี่ยวกับกลุ่มบริหารทั่วไป
                 ๕.๒.๑ ขอให้ครูเวรมาอยู่เวรอย่างเคร่งครัด

                 ๕.๒.๒ โรงเรียนคลองขลุงราษฎร์รังสรรค์ ขอความอนุเคราะห์จำหน่ายบัตรการกุศลสมทบทุนสร้างอาคารเฉลิมพระเกียรติ ๘๗ พรรษา บัตรราคา ๒๐๐ บาท/ใบ บุคลากรท่านใดมีความประสงค์จะร่วมสมทบทุนฯ ให้ติดต่อที่นางสาวขวัญจิรา  ตาแก้ว
                ๕.๒.๓ ครูที่ปรึกษา ม.๑ ม.๔ และ ปวช.๑ ขอให้เยี่ยมบ้านนักเรียนให้แล้วเสร็จภายในเดือนสิงหาคม ๒๕๕๗  นักเรียนที่ย้ายเข้ามาใหม่ขอให้ครูที่ปรึกษาไปเยื่ยมบ้านนักเรียนด้วย

      ๕.๒.๔ ครูที่ใช้ห้องน้ำอาคารเรียน ๓ ขอให้ปิดน้ำด้วยเพราะโรงเรียนใช้ปั้มอัตโนมัติหากเปิดน้ำทั้งวันปั้มอาจจะไหม้ได้

           ๕.๓ เรื่องที่เกี่ยวกับกลุ่มบริหารงบประมาณ/บุคคล

                ๕.๓.๑ การต่อใบอนุญาตประกอบวิชาชีพ  ขอให้ข้าราชการครูกรอกข้อมูลและแนบเอกสาร
ให้ครบ  ส่งงานบุคคลภายในวันที่ ๖ มิถุนายน ๒๕๕๗

                ๕.๓.๒ การทำประกันชีวิตนักเรียน  นักเรียนคนใดที่ยังไม่ทำประกันชีวิตขอให้ครูที่ปรึกษาโทรศัพท์ประสานกับผู้ปกครองว่าต้องการให้นักเรียนทำประกันชีวิตหรือไม่ทั้งนี้ให้เป็นไปด้วยความสมัครใจ 

                ๕.๓.๓ การยืมเงินสวัสดิการโรงเรียน  เนื่องจากเมื่อบุคลากรยืมเงินสวัสดิการโรงเรียนไปแล้วบางรายยังไม่ส่งเอกสารเพื่อล้างหนี้เงินยืม จึงต้องออกมาตรการใหม่หากของเก่ายังไม่ได้ล้างหนี้จะไม่ให้ยืมเงินครั้งใหม่
เพราะมีเงินสวัสดิการหมุนเวียนน้อยลง

                ๕.๓.๔ โรงเรียนจ้างบุคคลมาแลกชิปในเวลา ๐๗.๐๐-๑๒.๕๐ น. และเวลา ๑๕.๐๐-๑๕.๕๐ น. 
      ๕.๓.๕ การใช้เครื่องถ่ายเอกสาร  มียอดการใช้เครื่องถ่ายเอกสารเกือบเท่าตัว ดังนั้นจึงขอ
ความร่วมมือจากคณะครูหากทำเอกสารประมาณ ๑๐๐ แผ่น ขอให้ไปทำก๊อปปี้ปริ้นท์ หากเป็นงานส่วนตัวให้ไปถ่ายที่ร้านถ่ายเอกสาร
      

      ๕.๓.๖ การจ่ายเงินเรียนฟรี  ขอให้ครูที่ปรึกษามารับหากเงินเหลือให้ส่งคืนการเงินด้วย
      

      ๕.๓.๗ เงินปัจจัยพื้นฐาน ในปีการศึกษา ๒๕๕๗ จะจ่ายเป็นชิปเพื่อแลกอาหารกลางวัน หากครูท่านใดพบว่ายังมีนักเรียนที่ยากจนนอกเหนือจากที่ครูที่ปรึกษาได้เสนอชื่อมาแล้วให้แจ้งรายชื่อที่นางสาวศรัณย์พร  ฟุ้งธานีรัตน์
      

      ๕.๓.๘ การสร้างโรงอาหาร  จะลงมือสร้างโรงอาหารเมื่อแบบโรงอาหารเสร็จ      

      
ระเบียบวาระที่ ๖ เรื่องอื่น ๆ
ผอ.สมชาย  อังสุโชติเมธี

กิจกรรมไหว้ครูจะจัดขึ้นในวันที่ ๑๙ มิถุนายน ๒๕๕๗

วันเสาร์ที่ ๒๑ มิถุนายน ๒๕๕๗ ประชุมผู้ปกครองนักเรียน

ชั่วโมงคุณธรรม ขอให้คณะครูลงไปกำกับดูแลนักเรียนและร่วมสวดมนต์กับนักเรียนด้วย

มอบหมายให้นายชัยวัธน์  จันทรสกุล เป็นหัวหน้ากิจกรรม  นางประทวน  มาดี  เป็นผู้รับผิดชอบชั่วโมงคุณธรรม

จะถ่ายรูปบุคลากรเพื่อทำทำเนียบครู โดยขอให้ใส่เสื้อสีฟ้าคลุมด้วยสูทสีดำ

ขอความร่วมมือจากคณะครูที่เป็นเวรประจำวันให้ลงไปดูแลนักเรียนและรับประทานอาหารที่โรงอาหาร เพราะมีเหตุทะเลาะวิวาทกันบ่อยครั้ง

กรมทหารพรานที่ ๓๕ จะมาให้ความรู้เกี่ยวกับเรื่องประชาธิปไตยประมาณกลางเดือนมิถุนายน ๒๕๕๗

กรมส่งเสริมคุณภาพสิ่งแวดล้อม ขอเชิญนายสำราญ  ศรเลี่ยมทอง และนางวันเพ็ญ  ศรเลี่ยมทอง เข้ารับรางวัลรองชนะเลิศอันดับ ๑ ประเภทสิ่งประดิษฐ์จากวัสดุเหลือใช้สู้ภัยพิบัติ ในวันที่ ๕ มิถุนายน ๒๕๕๗ ณ รอยัล พารากอน ฮอลล์ ศูนย์การค้าสยามพารากอน กรุงเทพมหานคร  ผู้อำนวยการฯ จะร่วมเดินทางไปรับรางวัลด้วย

ครูท่านใดที่ยังไม่ได้ชำระเงินค่าเสื้องาน “๓๖ ปี คืนสู่เหย้าชาวคลองลาน” ให้ชำระที่นายสมชาย  วุฒิพันธุ์  ภายในวันที่ ๖ มิถุนายน ๒๕๕๗

นายวรวิทย์  ภูวดล

งานกิจกรรมชุมนุมได้แจกการเลือกชุมนุมให้กับครูที่ปรึกษาเพื่อตรวจสอบความถูกต้องในการเลือกชุมนุมของนักเรียนในที่ปรึกษาแล้ว และขอให้ส่งคืนในวันที่ ๔ มิถุนายน ๒๕๕๗  นักเรียนคนใดที่ไม่มีชุมนุมให้ไปหาครูที่ปรึกษาชุมนุมที่นักเรียนต้องการเลือกเองแล้วแจ้งให้งานกิจกรรมชุมนุมทราบด้วย 

มีครูหลายคนถามตนว่าเพราะเหตุใดจึงต้องเรียนวิชานักศึกษาวิชาทหารในวันพุธ จึงขอให้ผู้อำนวยการฯ
ชี้แจงให้คณะครูทราบด้วย

ผู้อำนวยการฯ ชี้แจงสาเหตุที่ต้องเรียนวิชานักศึกษาวิชาทหารในวันพุธ เพื่อให้นักเรียน ม.๔ ได้เรียนชุมนุม
ในวันพฤหัสบดี
นายสมชาย  กัลยาณธรรม

ขอให้ครูที่ปรึกษาไปดูแลนักเรียนซ้อมกองเชียร์ในชั่วโมงสุดท้ายของวันจันทร์ วันอังคาร และวันศุกร์

นางสาวสรัญญา  โกสุมา

วันจันทร์ชั่วโมงสุดท้ายตนมีสอน ปวช.๑ แล้วต้องให้นักเรียนไปซ้อมกองเชียร์ด้วยหรือไม่

นายชัยวัธน์  จันทรสกุล  จะพิจารณาย้ายชั่วโมงสอนให้
นางสาวลำดวน  ไชยสอาด

ขอขอบคุณคณะครูที่ร่วมไว้อาลัยงานฌาปนกิจศพคุณแม่บุญธรรม ณ จังหวัดนครสวรรค์

 


         ปิดประชุมเวลา ๑๗.๕๕  น.





ลงชื่อ


ผู้บันทึกการประชุม
  


     

   (นางมลฤดี  โสภานุสนธิ์)





ลงชื่อ                        ผู้ตรวจรายงานการประชุม





      (นายมังกร  แสนกุล)



               รองผู้อำนวยการโรงเรียนคลองลานวิทยา

    




ลงชื่อ                        ผู้รับรองรายงานการประชุม
        
        



   (นายสมชาย  อังสุโชติเมธี)
                                                ผู้อำนวยการโรงเรียนคลองลานวิทยา

